Source: http://www.bihon.ro/csm-oradea-foarte-aproape-de-victorie/1024614
Timestamp: 2018-10-23 01:36:25+00:00

Document:
CSM Oradea, foarte aproape de victorie! - BIHON
8. decembrie 2011 14:01
Silviu Lupusavei (echipament roşu) i-a tocat pe medieşeni cu aruncările sale de la distanţă
Baschetbaliştii de la CSM Oradea au pierdut dramatic meciul cu Gaz Metan.
CSM Oradea a ratat o şansă mare de a învinge Gazul Metan chiar în propriul fief, în meciul din etapa a XII-a a Diviziei A de baschet masculin. Partida a fost echilibrată, iar finalul dramatic, încheiat cu victoria la limită a medieşenilor, scor 76-75.
Gazdele au început bine meciul, intrând la pauză în avantaj, scor 41-30, pe fondul unui joc apatic al orădenilor. Pauza a adus însă o altă faţă pentru echipa noastră, care a început să recupereze terenul pierdut. CSM Oradea s-a apărat mai bine în sfertul trei şi s-a apropiat la doar două puncte înaintea ultimului sfert, scor 55-53.
Sfertul patru a fost de nerecomandat cardiacilor. Gaz Metan s-a detaşat în primele minute, scor 62-55, dar a urmat un veritabil recital oferit de Silviu Lupusavei, care a reuşit nu mai puţin de şase aruncări de la distanţă din tot atâtea încercări! Orădenii au reuşit să egaleze şi chiar să treacă în avantaj, scor 72-73 (’38), dar n-au putut să gestioneze bine finalul. Ratarea unui număr mult prea mare de aruncări libere a zădărnicit eforturile echipei noastre, care s-a văzut întrecută la limită în final. În ultimele secunde, la 76-73, Lupusavei a mai avut ocazia unei aruncări de trei puncte, dar n-a mai încercat, fiind blocat de uriaşul Drăguşin. Orădenii au mai avut timp doar pentru un coş de două puncte în ultima secundă şi Gaz Metan se impune cu mari emoţii, scor 76-75.
Sala Sporturilor din Mediaş. Spectatori: circa 700
Gaz Metan Mediaş – CSM Oradea 76-75 (28-22, 13-8, 14-23, 21-22)
Gaz Metan: Jucan 8 (2×3), Dumitrescu, Nicoară 4, D. Mitchell 15, Howell 15 (2), Drăguşin 14, Ivanovic 15, Muntean 5 (1), Moore. Nu au jucat Racoviţan, Marcu, Vander Meer. Antrenor: Teleabă
CSM Oradea: Lázár 4, Maric 6, Paşca 10 (2), Topcov 13, Pesic 12 (1), Lupusavei 21 (7), Markovic 1, Navickas 8. Nu au jucat Pascu, Hora, Ştefan, Andrei. Antrenor: Cristian Achim
Arbitri: Mircea Şerban – Adrian Habor, Bogdan Podar. Comisar FR Baschet: Marius Marinescu
Descalificări pentru 5 faulturi: Jucan, Nicoară / –
Un procentaj execrabil la aruncarile libere
Taguri: baschet masculin, csm oradea, Gaz Metan Mediaş

References: CSM 

CSM 
 CSM 
 CSM 

CSM 
 csm